**УКАЗАНИЕ ЗА ОРГАНИЗИРАНЕ И ПРОВЕЖДАНЕ НА ПРОЛЕТНОТО НАЦИОНАЛНО СЪСТЕЗАНИЕ ПО ФИЗИКА**

Пролетното национално състезание ще се проведе от 9:00 часа на 05 март 2022 година – дистанционно (учениците ще се състезават в училището, в което учат и няма да пътуват до град Вършец.

Организация:

1. Домакин на състезанието е РУО – Монтана, СУ „Иван Вазов“.

2. Заявки за участие в състезанието се подават до 17:30 ч. на 25 март 2022 година. След този срок заявки НЯМА да бъдат приемани.

3. Заявката се изпраща от директора на училището до експерта, който отговаря за природни науки в съответното РУО, заедно с придружаващо писмо, в което са посочени електронни адреси на всяко училище, където има ученици, изразили желание да участват в състезанието (или електронен адрес, на който да бъдат изпратени задачите в деня на състезанието).

4. Експертът, отговарящ за природните науки от РУО, обобщава направените заявки и до 17:30 на 25 март 2022 г. изпраща до СУ „Иван Вазов“, гр. Вършец [contact@ivan-vazov.info](mailto:contact@ivan-vazov.info), с копие до МОН [s.stoicheva@mon.bg](mailto:s.stoicheva@mon.bg) и РУО – Монтана [ruo\_k.boyanova@mail.bg](mailto:ruo_k.boyanova@mail.bg). обобщената справка за броя на ученици по състезателни групи, като посочва и свой актуален електронен адрес, на който да му бъдат изпратени задачите в състезателния ден. На базата на същата справка началникът на РУО определя училищата, в които ще се проведе състезанието, като се ръководи от принципа учениците, подали заявление за участие, да се състезават в училището, в което учат.

5. Директорът на училището, в което ще се провежда пролетното национално състезание, определя със заповед училищни комисии за организиране и провеждане на състезанието, засекретяване на писмените работи и сканирането им, както и квесторите, които не могат да бъдат специалисти по съответния учебен предмет.

Провеждане:

1. В деня на състезанието учениците, заявили желание за участие, се явяват в 8:00 часа в училището, в което учат. Носят със себе си черен или тъмносин химикал, с който ще решават задачите, като пишат само едностранно, и чертожни инструменти (триъгълник, пергел, транспортир). Имат право да използват непрограмируем калкулатор. Получават инструктаж от квесторите.

2. Експертът от РУО получава в 8:00 часа от експерта в МОН състезателните теми по възрастови групи и ги изпраща по електронната поща до училището, в което ще се провежда пролетното национално състезание по физика.

3. Училищната комисия за организиране и провеждане размножава получените материали и квесторите ги раздават на учениците. Състезанието започва в 9:00 часа. За всички състезателни групи продължителността е до 4 часа, с изключение на състезаващите се ученици по специалната тема, за които продължителността е до 5 часа.

Засекретяване и изпращане на писмените работи:

1. След приключването на състезанието определените в училищната комисия членове засекретяват писмените работи, сканират ги и **в същия ден** изпращат копията по електронна поща на СУ „Иван Вазов“ - [contact@ivan-vazov.info](mailto:contact@ivan-vazov.info), заедно с придружително писмо за броя на изпратените сканирани писмени работи на учениците. В случай че файловете са „тежки“, могат да бъдат и повече на брой.

2. Председателят на училищната комисия изпраща справка по електронната поща на МОН - [s.stoicheva@mon.bg](mailto:s.stoicheva@mon.bg) и на експерта от съответното РУО за броя на явилите се ученици на състезанието, по състезателни групи.

При засекретяването на писмените работи се въвеждат единни правила за всички училища.

Фиктивните номера на писмените работи на учениците от състезанието по физика се образуват по следната схема:

|  |  |  |  |  |  |  |  |
| --- | --- | --- | --- | --- | --- | --- | --- |
| **Фиктивен номер** | | | | | | | |
| **код по НЕИСПУО** | **двуцифров код на областта** | | **двуцифров код на състезателната група** | | **трицифров код на ученика** | | |
|  |  |  |  |  |  |  |  |

Първата клетка съдържа код на училището по НЕИСПУО.

Втората клетка съдържа двуцифрения код на областта (случаен принцип).

26 – Благоевград

11 – Бургас

15 – Варна

17 – Велико Търново

12 – Видин

23 – Враца

14 – Габрово

22 – Добрич

04 – Кърджали

03 – Кюстендил

10 – Ловеч

16 – Монтана

05 – Пазарджик

06 – Перник

09 – Плевен

28 – Пловдив

02 – Разград

19 – Русе

08 – Силистра

18 – Сливен

07 – Смолян

27 – София-град

24 – София-област

13 – Стара Загора

25 – Търговище

20 – Хасково

21 – Шумен

01 - Ямбол

В третата клетка е двуцифреният код на състезателната група (съгласно регламента на състезанието – 01, 02, 03, 04, 05, 06 ,07).

В последната клетка е трицифреният код на ученика, който се поставя от комисията по засекретяване. (*Препоръчва се да започва от 001*)

Върху писмената работа на всеки ученик (вкл. и върху черновата) се записва фиктивния номер, образуван по описания начин, който съответства на фиктивния номер на малкото пликче, което съдържа личните данни на ученика. След като са сканирани писмените работи на учениците, към тях са прикрепят с телбод малките секретни пликчета.

С цел запазване на анонимността да се спазва следното:

* Всички ученици да пишат за белова върху бели листове едностранно или върху предоставения им изпитен вариант, а за чернова – върху карирани листове, без печати върху тях, също едностранно.
* Малките секретни листчета да съдържат една и съща информация (по образец) и да се дадат указания на учениците за четливо попълване на данните.

3. Комисията за организиране и провеждане на пролетното национално състезание по физика, назначена със заповед на директора на училището, подрежда по възрастови групи оригиналните комплекти (писмена работа на ученика и малко пликче) и ги изпраща на   
**7 март (до края на работния ден)** чрез куриерска фирма на адреса на СУ „Иван Вазов“. Пратката да е с надпис на плика „ПРОЛЕТНО НАЦИОНАЛНО СЪСТЕЗАНИЕ ПО ФИЗИКА“. Адресът на училището е: 3540 Вършец, ул. „Цар Иван Асен II“ № 19. Телефон за контакти: 0887097433, Петя Цветкова – зам. директор.

Изпращане на писмените работи от институцията домакин на пролетното национално състезание по физика:

1. Комисията за организиране и провеждане на състезанието, назначена от директора на институцията домакин на пролетното национално състезание по физика окомплектова получените оригинални писмени работи по състезателни групи.

2. Съставя протокол за съответствие между броя на получените сканирани копия и оригинални писмени работи.

3. Изпраща на експерта от МОН – Силвия Стойчева електронно копие на протокола за съответствие на ел. адрес [s.stoicheva@mon.bg](mailto:s.stoicheva@mon.bg). Изпраща копие от протокола за съответствие (подписано от директора на институцията домакин) и оригиналните писмени работи чрез куриерска фирма на Националния STEM център към Министерство на образованието и науката на адрес: гр. София 1113, ж.к. "Изток", бул. "Драган Цанков" 21А, за Калоян Йорданов в самостоятелна пратка с надпис на плика „ПРОЛЕТНО НАЦИОНАЛНО СЪСТЕЗАНИЕ ПО ФИЗИКА“ **не по късно от 10.03.2022 г. (до края на работния ден)!**

Проверката на писмените работи и класирането приключват в срок до 4 работни седмици след състезателния ден.

Напомням Ви, че в условията на извънредна епидемична обстановка в страната следва да се спазват заповедите на министъра на здравеопазването и в този смисъл ученик, който е поставен под задължителна карантина, не следва да участва присъствено в пролетното национално състезание, нито от разстояние в електронна среда от вкъщи, поради опасността да се постави под съмнение честното състезание между участващите.

Силвия Стойчева

Гл. експерт по физика и астрономия в МОН

Телефон: 0898997754, ел. адрес [s.stoicheva@mon.bg](mailto:s.stoicheva@mon.bg)